ભરૂચથી દહેજને જોડતા રોડને સીકસલેન બનાવીને દોઢ વર્ષથી ટોલ ઉઘરાવવામાં આવતો હોવા છતાં રસ્તો ચોમાસામાં ધોવાઇ ગયો છે. ગુજરાત સ્ટેટ રોડ ડેવલપમેન્ટ કંપની ( જીએસઆરડીસી)ના અધિકારીઓને બે મહિનામાં 5 વખત સુચના આપવા છતાં અસરકારક કામગીરી નહિ થતાં કલેકટર વિફર્યા છે. તેમણે 15 દિવસમાં લોકોની ફરિયાદનું નિરાકરણ નહિ આવે તો ભેંસલી નજીક બનાવાયેલા ટોલનાકાને બંધ કરી દેવાની ચીમકી આપી છે. 48 કીમીના રસ્તા પર ખાડાઓને પુરવામાં આવ્યાં છે પણ થોડા વરસાદમાં ફરી ખાડા પડી જતાં સમસ્યાનું નિરાકરણ આવવાને બદલે વધી રહી છે.